PM, ek het die vrymoedigheid geneem om Anicia te registreer. Haar hart brand om kinderstories te skryf en sy wil graag betrokke raak en leer by julle. Ek het haar eerste kinderstorie gelees en dit baie geniet. Ek glo dat sy 'n positiewe bydrae tot die forum gaan lewer. Haar hart sit op die regte plek
Ek is soooo opgewonde vir jou part Anicia. Kan nog onthou toe ek die heel eerste 'storie' geplaas het baie jare gelede. My senuwese was garings. Toe kry ek 'n kommentaar - jy kan nie skryf nie - jou leestekengebruik is horibaal. Met die hulp van maters soos PM en Naas het die ouvrou maar net voort gedoet en geleer van hoe doen 'n mens dinge dese dage. Ek glo dat jy die ABC sandput gaan geniet. Hier is soveel inligting wat jou as skrywer kan help om te ontwikkel.
Hartlik welkom Anicia. Vertel asseblief 'n bietjie meer van jouself. Jammer ek het vir 'n paar dae geen opvangs gehad nie, maar nou is ek weer hier.
Ek woon op 'n Wildsplaas saam my liefie Deon en babatjie Dyllan. Ons is omring van die pragtige diere en geniet die rustigheid wat die plaas ons bied. Ek is 'n tuisteskepper en al lank in die bedryf.. My inspirasie om stories te skryf het gekom met die oog om kindertjies leesvermaak te gee. Self is ek baie lief vir lees soos die geleentheid homself voordoen en met gebrek aan 'n biblioteek in die nabyheid, moet mens seker die verbeelding self bietjie laat gaan..of hoe?
Dankie vir die kompliment! Ek het nie nou 'n biblioteek nodig nie, kan sommer hier lekker kuier tussen almal op die forum. Ons kleinding hou my ook baie aan die gang en elke tydjie wat mens kry is kosbaar..